《似戴时芳》
宋代·陈著

丰山在屋前，后坐龙溪龙。
中有人中龙，固穷气自丰。
溪山千万状，朝夕与从容。
浮尘任开阖，本色无淡浓。
我本深村夫，见此更热中。
目睹鹤归云，耳接渔歌风。
徘徊不忍去，乐哉此迎逢。
何当中年留，回顾无宿舂。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。